Държавен вестник, бр. 32, 2019 г., стр. 35

БРОЙ  32	
Д Ъ Р Ж А В Е Н  В Е С Т Н И К 	
СТР.  35  
І. Ветеринарният лекар трябва: 
1. Да е запознат с ветеринарното законода-
телство. 
2. Да е сигурен, че ветеринарните лекарства 
се използват отговорно, особено за продуктивни 
животни (използвани за храна). 
3. Да докладва на съответните органи при 
съмнения за поява на опасни болести.
4. Да докладва на съответните власти за не-
благоприятни реакции от лекарства. 
5. Да работи съвместно с колеги и други здрав-
ни специалисти, когато е необходимо. 
6. Да работи за повишаване отговорността на 
собствениците на животни и да ги запознава с 
техните отговорности пред обществото. 
7. Да използва професионалния си статут, за 
да достига до обществото само достоверна инфор-
мация за ветеринарните продукти или дейности.
8. Да има застраховка „Професионален риск“, 
обхващаща всички негови дейности. Застрахов-
ката може да бъде сключена индивидуално или 
групово чрез работодателя. 
9. Да информира клиентите си за взетите 
мерки за свеждане до минимум на риска от 
зоонози, остатъчни вещества, замърсяването и 
устойчивостта срещу антимикробните вещества. 
Част 7. Отговорности към колегите 
Публичните скандали между колегите подриват 
обществения престиж на цялата колегия! 
І. Ветеринарният лекар трябва: 
1. Винаги да е във връзка с други колеги, когато 
повече от един ветеринарен лекар е отговорен 
или ангажиран с група животни.
2. Да осигурява незабавно надлежна информа-
ция на колегите си, поели отговорност за даден 
клиничен случай. 
3. Да осигури съответната документация за 
всички сходни или идентични случаи.
4. Ако рекламира, да го прави само по про-
фесионален начин и в съответствие със законо-
дателството.
5. Ветеринарните лекари трябва да поддържат 
помежду си колегиални отношения. Този, който 
предизвика конфликт на професионално ниво, 
трябва да търси начин да изглади недоразуменията. 
Ако това е невъзможно, трябва да се обърне към 
областния председател и към областния предсе-
дател на ККПЕ. Ако спорът касае обществена 
ветеринарна дейност, лекарят може да се обърне 
към председателя на НС. 
6. Ветеринарните лекари трябва да се поддър-
жат морално, да търсят и да дават професионални 
съвети и да си вършат професионални услуги. 
7. В случай на принудително отсъствие или 
заболяване на ветеринарен лекар обслужването 
на неговата клиентела се поема от съседен вете-
ринарен лекар. Последният трябва да се оттегли, 
когато титулярят поеме задълженията си, и да го 
информира за цялата дейност, която е извършил 
в негово отсъствие. 
8. Ветеринарните лекари могат да се сдру-
жават за упражняване на професионалната си 
дейност. Условията за съвместна дейност трябва 
да бъдат уточнени чрез писмен договор, който 
трябва да зачита правото на независимост на 
всеки ветеринарен лекар и да бъде задължително 
изпратен до ръководството на областната коле-
гия. То установява дали договорът отговаря на 
принципите на настоящия Кодекс. Договорът се 
счита за валиден, ако до 3 месеца от изпращането 
му до ОК не са получени някакви възражения. 
ІІ. Ветеринарният лекар не трябва: 
1. Да пише или говори неправомерно срещу 
друг колега. 
2. Да затруднява клиента да премине към 
друга практика или да разколебава клиент да 
търси второ мнение. 
3. На ветеринарния лекар е забранено да 
упражнява едновременно със своята професия 
и друга дейност, която е в разрез с интересите 
на професионалните му задължения, и по-точно 
такава дейност, която може да предизвика нелоял­
на конкуренция с неговите колеги. 
4. Ветеринарният лекар не трябва в никакъв 
случай да упражнява своята професия при усло-
вия, които могат да компрометират качеството 
на професионалните му грижи. 
5. Когато даден ветеринарен лекар се намеси 
в работата на свой колега, той трябва да се въз-
държа от всякаква открита или прикрита критика 
относно неговата дейност. 
6. Да не привлича клиенти с дъмпингови за 
пазара на ветеринарномедицинските услуги цени.
7. Освен в случай на обратно споразумение 
ветеринарен лекар, лекувал в кабинет или кли-
ника като стажант, асистент или заместник, не 
може да открие професионална практика на 
радиус не по-малко от 30 км от кабинета или 
клиниката, където е работил за повече от 30 
дни, последователно или не, за срок от 5 годи-
ни. Разстоянията се изчисляват по най-краткия 
възможен път. Периодът на забрана започва да 
тече от датата на напускане.
7.1. За лечение на домашни или спортни 
животни минималното разстояние е 3 км, ако 
„чуждият“ ветеринарен кабинет се намира в град 
с население над 100 000 жители.
8. Ветеринарни лекари, работили в държав-
ната администрация на НВМС и изпълнявали 
контролни функции, нямат право да разкрият 
ветеринарна практика в общината, в която са 
работили за период от 5 години.
9. Пенсионирани ветеринарни лекари сключ-
ват договори по ДПП след решение на общото 
събрание на областната колегия само в случай 
че няма кандидат в трудоспособна възраст.
10. Управител на ветеринарна практика може 
да бъде само ветеринарен лекар с три години 
професионален клиничен стаж.
10.1. Ветеринарен лекар може да стане упра-
вител на ветеринарна практика само ако има 3 
години професионален клиничен стаж от пред­
ходните 5 години преди започване на работа.
10.2. Един ветеринарен лекар може да бъде 
управител само на едно ветеринарно медицинско 
лечебно заведение с личен щемпел по образец.
Е. Отговорности пред закона
І. Ветеринарният лекар трябва да е доста-
тъчно запознат и да спазва законодателството, 
включващо: 
1. Ветеринарномедицинско законодателство.